b'\n_START_ARTICLE_\nUklon nevtronov\n_START_SECTION_\nZgodovina\n_START_PARAGRAPH_\nPrvi poskuse z uklonom nevtronov je opravil v letu 1949 Ernest O. Wollan na grafitnem reaktorju v laboratoriju v Oak Ridgu. Pozneje se mu je pridru\xc5\xbeil \xc5\xa1e fizik Clifford Shull (1915 \xe2\x80\x93 2001), ki je leta 1994 dobil tudi Nobelovo nagrado za fiziko za raziskave na podro\xc4\x8dju uklona nevtronov.\n_START_SECTION_\nNevtroni\n_START_PARAGRAPH_\nNevtroni so osnovni delci, ki se nahajajo skoraj v vseh atomih. \xc4\x8ce ho\xc4\x8demo opazovati uklon nevtronov na vzorcu snovi, moramo uporabiti proste nevtrone, ki pa jih v naravi obi\xc4\x8dajno ne najdemo, ker imajo omejen razpolovni \xc4\x8das (\xc5\xbeivljenjsko dobo). Nevtroni reagirajo s snovjo druga\xc4\x8de kot rentgenski \xc5\xbearki, ki delujejo v glavnem na elektronski oblak, ki obdaja atom. Zaradi tega je intenzivnost uklonjenih \xc5\xbearkov ve\xc4\x8dja za atome z ve\xc4\x8djim atomskim \xc5\xa1tevilom. Jedro atoma neposredno vpliva na vpadajo\xc4\x8de nevtrone. Uklon je odvisen od izotopov v vzorcu. Pogosto se tudi zgodi, da lahki atomi bolj pove\xc4\x8dajo jakost uklonjenega \xc5\xbearka kot pa te\xc5\xbeji (z ve\xc4\x8djim atomskim \xc5\xa1tevilom). Druga ve\xc4\x8dje razlika v primerjavi z uklonom rentgenskih \xc5\xbearkov, je v tem, da se nevtronim uklanjajo na jedru, ki je zelo majhno.\n_START_SECTION_\nTehnologija\n_START_PARAGRAPH_\nKot vir nevtronov se obi\xc4\x8dajno uporablja jedrski reaktor ali kak\xc5\xa1ne drug vir, ki daje proste hitre nevtrone. V jedrskem reaktorju dobimo proste nevtrone kot rezultat jedrske cepitve. Za opazovanje uklona nevtronov potrebujemo \xc5\xa1e vzorec, na katerem opazujemo uklon, in primeren detector. Vzorec je v primerjavi z vzorci za opazovanje uklona [frentgenski \xc5\xbearki|rentgenskih \xc5\xbearkov]] mnogo ve\xc4\x8dji. Nevtrone z dolo\xc4\x8deno valovno dol\xc5\xbeino dobimo s pomo\xc4\x8djo naprave, ki jo imenujemo kristalni monokromator.\n_START_SECTION_\nMagnetno sipanje\n_START_PARAGRAPH_\n\xc4\x8ceprav so nevtroni nevtralni, jim pripada spin. Zaradi tega pride do medsebojnega vpliva z magnetnim momentum. Uklon nevtronov lahko torej razkrije magnetno strukturo smovi.'